
	СНЦ „МИГ ОБЩИНИ ЕЛЕНА И ЗЛАТАРИЦА“

5070, гр. Елена, област Велико Търново, ул. „Поп Сава Катрафилов“ № 25

 e-mail: vomr@elena.bg                                                   web: vomr.elena.bg 
   телефон 0879 101 403                                                       ЕИК 175872469





ПРОТОКОЛ №  3
ОТ ЗАСЕДАНИЕ НА УПРАВИТЕЛНИЯ СЪВЕТ

НА СДРУЖЕНИЕ С НЕСТОПАНСКА ЦЕЛ

„МИГ ОБЩИНИ ЕЛЕНА И ЗЛАТАРИЦА”
Днес, 05.03.2026 г. в 10,00 ч. в стая 211 на Община Елена се проведе заседание на Управителния съвет на Сдружение с нестопанска цел „МИГ общини Елена и Златарица”.

На заседанието присъстваха членове на Управителния съвет на сдружението:

1. инж. Дилян Стефанов Млъзев – председател на УС

2. Даниела Кънчева – Зам. председател на МИГ и член на УС

3. Мариян Бахарев  – член на УС

Заседанието бе ръководено от Председателя на УС инж. Дилян Млъзев. Той докладва, че на заседанието присъстват 3 члена от УС, поради което същото има кворум и може да взема решения.

На заседанието присъстваха (без право на глас) изпълнителният директор Г. Коларов и експерт 1 по прилагане на СВОМР Надежда Стоянова. Председателят предложи на членовете на УС протокола на заседанието да бъде воден от Надежда Стоянова.
С 3 гласа „ЗА“ се взе решение Надежда Стоянова да води протокола. 

Председателят на УС предложи заседанието да премине при следния Дневен ред:
1. Приемане на финансова рамка за 2026 г. и внасяне на предложения пред Общото събрание:
1.1. Предложение за определяне размера на членския внос;
1.2. Разглеждане на възможности за финансиране за 2026 г.;

1.3. Разглеждане на възможности за получаване на авансово плащане от ДФЗ;

1.4. Разглеждане и приемане на проекто-бюджет за 2026 г.










      Докладва: Изпълнителен директор
2. Свикване на Общото събрание – насрочване на дата, час, място и дневен ред

Докладва: Изпълнителен директор
3. Разглеждане на покана за членство в НАМИГБ /Национална асоциация на Местните инициативни групи в България/








      Докладва: Изпълнителен директор
4. Приемане на Вътрешни правила за оценка и подбор на проектни предложения, финансирани чрез СВОМР на СНЦ „МИГ общини Елена и Златарица“ за периода 2023-2027 г.
Докладва: Изпълнителен директор
5. Промяна в състава на екипа на МИГ








    Докладва: Изпълнителен директор
Други предложения по дневния ред не бяха направени  и същият беше подложен на гласуване.
ЗА: 3; ПРОТИВ: 0; ВЪЗДЪРЖАЛИ СЕ: 0
По т. 1 от Дневния ред: Председателят на УС запозна присъстващите с проведените разговори между Община Елена и Община Златарица във връзка с финансовата рамка за 2026 г. и целия програмен период. Председателят представи становището на Община Елена за възможностите за финансиране и даде думата на изпълнителния директор да представи обобщена информация от проведената среща. Инж. Г. Коларов представи постигнатите споразумения относно финансиране на СВОМР и размера на членския внос. За финансиране на СВОМР общините се бяха обединили около възможността за получаване на 20 % авансово плащане за целия период на изпълнение на стратегията и в срок до следващото заседание на Общинските съвети екипът да изготви необходимите документи за гласуване на Записна заповед от ОбС. По отношение на членския внос бяха представени различни гледни точки като по отношение на физическите и юридическите лица, членове на МИГ, да се предложи 20 % увеличение на членския внос. По отношение на членския внос на публичния сектор изпълнителният директор представи предложението на екипа за начините за определянето му и който води към 0,50 евро на жител. Председателят на УС представи свое виждане на размера на членския внос от Община Елена. Беше проведена дискусия с останалите членове относно предложението към Общото събрание. Изпълнителният директор представи проекто-бюджета за 2026 г. с изменения, настъпили в периода между двете заседания на УС. Отделните елементи на финансовата рамка и проекто-бюджета бяха предложени на гласуване.
ЗА: 3; ПРОТИВ: 0; ВЪЗДЪРЖАЛИ СЕ: 0
УС взе следното решение по точка 1 от дневния ред: 
Решение: Управителният съвет на СНЦ «МИГ общини Елена и Златарица» предлага на Общото събрание да одобри:

1. размер на членски внос за 2026 г. както следва - членски внос за физически лица в размер на 12 евро; за юридически лица – 30 евро; за публичния сектор – по 0,50 евро на жител на база брой жители по постоянен адрес към 15 декември на предходната година по данни на ГРАО;
1.2. след проведените консултации с представителите на общините не може да се вземе решение преди приемането на държавния бюджет;

1.3. възлага на екипа на МИГ да изготви необходимите документи за кандидатстване за авансово плащане в размер на 20 % от общата стойност на разходите за управление и публичност пред ДФЗ и свързаните с това решения на Общинските съвети;

1.4. предлага изготвения проекто-бюджет за 2026 г. да бъде предложен за одобрение от Общото събрание.
По т. 2 от Дневния ред: Председателят на УС даде думата на изпълнителния директор да представи предложението за свикване на Общото събрание. Инж. Коларов предложи Общото събрание да се проведе на 26.03.2026 г. /четвъртък/ от 11,30 ч. в театралната зала на Общностен център, находящ се в гр. Елена, ул. „Поп Сава Катрафилов” № 25 ет. 2 при следния дневен ред:
1. Приемане на програма за дейността на МИГ за 2026 г.;
2. Приемане на размер на членски внос за 2026 г.;

3. Приемане бюджет на сдружението за 2026 г. 
4. Разглеждане на предложение за членство в Националната асоциация на местните инициативни групи в България
5. Разни
ЗА: 3; ПРОТИВ: 0; ВЪЗДЪРЖАЛИ СЕ: 0
УС взе следното решение по точка 2 от дневния ред: 
Решение: На основание на с чл. 26 ал. 1 от Устава на Сдружението Управителния съвет свиква редовно Общо събрание на СНЦ „МИГ общини Елена и Златарица“ на 26.03.2026 г. от 11,30 ч., което да се проведе в театралната зала на Общностен център Елена, находящ се в гр. Елена, ул. „Поп Сава Катрафилов” № 25. Управителният съвет на СНЦ „МИГ общини Елена и Златарица” възлага на изпълнителния директор инж. Георги Коларов да предприеме необходимите действия за уведомяването на всички членове на ОС, съгласно чл. 26 от Устава на МИГ.
По т. 3 от Дневния ред: Председателят на УС даде думата на изпълнителния директор. Инженер Коларов представи информация за НАМИГБ – постъпила е покана за членство от тази асоциация и условията, които следват. След дискусия УС реши
ЗА: 3; ПРОТИВ: 0; ВЪЗДЪРЖАЛИ СЕ: 0; 

УС взе следното решение по точка 3 от дневния ред: 
Решение: Да се представи поканата на Общото събрание за вземане на решение.
По т. 4 от Дневния ред: Председателят на УС даде думата на изпълнителния директор, който представи разработените вътрешни правила за оценка и подпор на проектни предложения, финансирани чрез СВОМР на СНЦ „МИГ общини Елена и Златарица“ за периода 2023-2027 г. Те са основани на минималните изисквания на МЗХ.
ЗА: 3; ПРОТИВ: 0; ВЪЗДЪРЖАЛИ СЕ: 0; 

УС взе следното решение по точка 4 от дневния ред: 
Решение: Управителният съвет на СНЦ „МИГ общини Елена и Златарица“ одобрява Вътрешни правила за оценка и подбор на проектни предложения, финансирани чрез СВОМР за периода 2023-2027 г. Възлага на изпълнителния директор инж. Георги Коларов да се качат тези правила на електронната страница на МИГ в срок до 20.03.2026 г.
По т. 5 от Дневния ред: Председателят на УС даде думата на изпълнителния директор, който представи постъпилата молба от Елка Михайлова за прекратяване на трудовото правоотношение и запозна присъстващите с последващите необходими действия.
ЗА: 3; ПРОТИВ: 0; ВЪЗДЪРЖАЛИ СЕ: 0; 

УС взе следното решение по точка 5 от дневния ред: 
Решение: Управителният съвет на СНЦ „МИГ общини Елена и Златарица“ прие предоставената информация. Да се извършат необходимите действия за привличане на нов експерт 2 по прилагане на СВОМР.
Поради изчерпване на дневния ред заседанието беше закрито.

Неразделна част от настоящия протокол е списък на присъстващите.
Председател: 
                             /инж. Дилян Млъзев/             
Изготвил протокола:

                              /Надежда Стоянова/

